CELEX: 32012R0554
Language: da
Date: 2012-06-19 00:00:00
Title: Kommissionens gennemførelsesforordning (EU) nr. 554/2012 af 19. juni 2012 om tarifering af varer i den kombinerede nomenklatur

27.6.2012   
            
            
               DA
            
            
               Den Europæiske Unions Tidende
            
            
               L 166/20
            
         KOMMISSIONENS GENNEMFØRELSESFORORDNING (EU) Nr. 554/2012
   af 19. juni 2012
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. juni 2012.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En pyntekvist bestående af kunstige blomster (julestjerner), blade og frugter (grangrene og bær). Varen er fremstillet af brokadestof, plast og metaltråd.
                  Varen er beregnet til at blive anvendt som lyskrans. Den præsenteres uden lys og lysestage
                  
                      (1) Se billedet.
               
               
                  6702 90 00
               
               
                  Tarifering i henhold til almindelig tariferingsbestemmelse 1 og 6 vedrørende fortolkningen af den kombinerede nomenklatur og teksten til KN-kode 6702 og 6702 90 00.
                  Kvisten kan ikke anses for en pyntegenstand til brug ved højtider henhørende under pos. 9505, da den ikke udelukkende er udformet, fremstillet og anerkendt som en sådan. Den er ikke forsynet med tryk, dekorationer, symboler eller inskriptioner og kan derfor ikke anses for at være beregnet til at blive anvendt ved en særlig højtid (se også Forklarende Bemærkninger til KN, pos. 9505).
                  Tarifering under pos. 9505 som en pyntegenstand til brug ved højtider er derfor udelukket.
                  Varen tariferes derfor under KN-kode 6702 90 00 som en vare fremstillet af kunstige blomster, blade og frugt og af andre materialer.
               
            
         
      
         (1)  Billedet er kun vejledende.